paragraph_text: Bio je to prvi britanski tenk koji je zahvaljujući ugrađenom žiroskopu mogao precizno gađati u pokretu, a zbog odluke da se granate (streljivo) ne skladišti iznad prstena kupole bio je sigurniji (rjeđe je dolazilo zbog eksplozije streljiva kada bi tenk bio pogođen). Tijekom godina je stalno dorađivan, a jedna od najvećih izmjena je bila ugradnja 105&nbsp;mm L7 užlijebljenog topa u Centurion III. Između 1946. i 1962. proizvedeno je preko 4400 primjeraka, od čega 2800 primjeraka u inačici Centurion III te mnogo drugih vozila posebne namjene.